Tidligere personaleboliger ved Sygehuset i Nykøbing skal fremover rumme flygtninge. Region Nordjylland har mandag besluttet at leje boligerne ud til Udlændingestyrelsen. Det skriver Limfjord Update. Det er boligblokken Strandparken 74-76 i Nykøbing, der kommer til huse et endnu ukendt antal flygtninge. I blokken er der fire lejere, men resten af lejlighederne er tomme. Sygehuset har ambulatorier i bygningen, men disse kan flyttes til sygehuset. Morsø kommune har også en af lejlighederne, men flytter også aktiviteterne et andet sted hen. De to resterende lejemål udløber til årsskiftet, og dermed vil bygningen stå tom. Det er endnu uvist, hvor mange flygtninge der kommer, og hvor mange, der skal bo i lejlighederne. Borgmesteren Hans Ejner Bertelsen fortæller Limfjord Update, at Morsø kommune vil melde mere ud i løbet af onsdag i denne uge.

Opsummering:
I Nykøbing er man klar til at lade flygtninge flytte ind i tomme sygehusboliger.